แฟนผมหลังหมดประจำเดือน2วัน มีเลือดออกทางอวัยวะเพศ ผ่านมาอีกสองวันก็มีออกมานิดหน่อย มีสิทธิ์เป็นอะไรได้บ้างครับ
สวัสดีค่ะ การมีเลือดออกจากช่องคลอดที่ไม่ใช่ประจำเดือน อาจมีสาเหตุต่างๆเช่น ผลข้างเคียงจากการใช้ยาคุมกำเนิดชนิดใดๆ ภาวะแทรกซ้อนจากการตั้งครรภ์ เลือดตามหลังการปฏิสนธิ (แต่นึกถึงน้อยหากประจำเดือนที่มาตรงรอบมาแล้วก่อนหน้านี้) การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ การฉีกขาดของอวัยวะเพศหรือช่องคลอดเบื้องต้นงดการมีเพศสัมพันธ์ ระวังการกระทบกระแทก ไม่ซื้อยาสตรีใดๆมาใช้เอง ควรไปพบแพทย์หากอาการเป็นมากขึ้นเรื่อย ๆไม่หยุดไป ร่วมกับมีอาการเจ็บที่อวัยวะเพศหรือท้องน้อยร่วมด้วย